钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《运会世并年月日入图歌诀》
## 钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《运会世并年月日入图歌诀》

《既济》卦皆以尊居左，卑居右，如运与会则运为尊，会
与世则会为尊也，位置矣，看左卦有是地卦者，变为
天，如坤变干，巽变震是也。又看右卦有是天卦者，变
为地，如震变巽，离变坎是也。各变合天地之位了，乃
横取之方合。《既济图》植物卦亦然。

《元经会》，观天也。《会经运》，观地也。《运经世》，观人也。“声音
律吕”，则又以之而观物也。

《经世》之篇，起唐尧用编年法，分三百六十年为一周，
积为十运也。欲见三百六十年值年卦同，而应验所
以异者，在于值运值时之卦不同，递互成章，不可为
典常也。如《泰》《否》两卦，《泰》在否中则吉，否在泰中则凶，
是小不胜大也。然泰在否中，而《否》自《屯》《夬》《剥》等卦来，
则仍主凶也。否在泰中，而《泰》自《大有》《谦》《无妄》来，不能
为灾矣。是弱不可以敌强也。天理人事，本不相远，阳
多则为德、为君子、为平治、为丰大；阴多则为小人、为
刑、为难厄、为迫促。观邵康节论《大过》之义，则逢大过
卦者，岂可便为栋挠凶哉？谦无凶，而夬剥无吉，恐亦
未然。如谦当闭物，何吉之有！